Борис Младенов-Young
Не я обичам никак старостта…

chitanka.info

Не я обичам никак старостта,

но й се кланям с почит до земята;

тя няма бодростта на младостта,

ни дързостта й волна и крилата.

А като есента от златен плод,

след щедро, жарко лято, натежала

през своя трудов, творчески живот,

умение и мъдрост е събрала.

В познанието, в опита богат

е силата й, вечната й слава;

от тях докато е на този свят,

на внуци и деца с любов ще дава.

Ех, старостта ценя и уважавам,

но с явна неохота остарявам!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.